Nordjyllands Politi efterlyste torsdag en 31-årig mand, der har bopæl i Tylstrup. Nu er han fundet i god behold.

Den 31-årige mand, som Nordjyllands Politi tidligere i dag bad borgere om hjælp til at finde, er fundet i god behold. Det oplyser Nordjyllands Politi på Twitter. Manden havde onsdag forladt sit hjem i Tylstrup i nedtrykt tilstand, og de pårørennde havde ikke kunnet få kontakt til ham. Derfor bad de politiet om hjælp. Den tidligere efterlyste blev fundet af en patruljevogn, og de pårørende er underrettet.